ముంబై: దేశంలోని నాలుగు పెద్ద ప్రైవేటు విమానాశ్రయాల సామర్థ్యాన్ని పెంచడానికి 27 వేల కోట్ల రూపాయలు అవసరం అవుతుందని అంచనా. వాటిలో హైదరాబాద్ విమానాశ్రయంతో పాటు న్యూఢిల్లీ, ముంబై, బెంగళూరు విమానాశ్రయాలున్నాయి. ఈ నాలుగు విమానాశ్రయాల్లోను ఇప్పటికే 90 శాతం సామర్థ్యాలు వినియోగంలోకి వచ్చాయని, పెరుగుతున్న రద్దీకి దీటుగా 2021 నాటికి వీటిని విస్తరించాల్సి ఉన్నదని క్రిసిల్ తాజా నివేదికలో తెలిపింది. భారత విమాన ప్రయాణీకుల్లో 55 శాతం మంది ఈ నాలుగు విమానాశ్రయాల ద్వారానే రాకపోకలు సాగిస్తున్నట్టు పేర్కొంది. ఈ నాలుగు విమానాశ్రయాలను భవిష్యత అవసరాలకు దీటుగా విస్తరించేందుకు 27 వేల కోట్ల రూపాయలు అవసరం అవుతుందని క్రిసిల్ రేటింగ్స్ ప్రెసిడెంట్ గురుప్రీత ఛత్వాల్ తెలిపారు. నాలుగింటిలో ఢిల్లీ, హైదరాబాద్ ఎయిర్పోర్టులు జిఎంఆర్ గ్రూప్ నిర్వహణలోను, ముంబై ఎయిర్పోర్టు జివికె గ్రూప్ నిర్వహణలోను ఉన్నాయి. బెంగళూరు విమానాశ్రయంలో 38 శాతం వాటాలు కెనడాకు చెందిన కుబేరుడు ప్రేమ్వత్సకు చెందిన ఫెయిర్ఫాక్స్ చేతిలోను, 26 శాతం వాటాలు జర్మనీకి చెందిన సీమెన్స్ ప్రాజెక్టు వెంచర్స్ జిఎంబిహెచ్ చేతిలోను ఉన్నాయి. ఈ విమానాశ్రయంలో మిగతా వాటాలో 13 శాతం ఎయిర్పోర్ట్స్ అధారిటీ ఆఫ్ ఇండియా, కర్ణాటక పారిశ్రామిక మౌలిక వసతుల అభివృద్ధి సంస్థ చేతిలో ఉండగా 10 శాతం వాటాలు జివికె గ్రూప్ చేతిలో ఉన్నాయి.భారీ ట్రాఫిక్తో పాటు ఆయా విమానాశ్రయాలకు రానున్న ఆదాయాలను కూడా పరిగణనలోకి తీసుకుంటే వాటి క్రెడిట్ నాణ్యత ఆరోగ్యవంతంగానే ఉన్నట్టు ఆ సంస్థ పేర్కొంది. నాలుగింటిలోనూ బెంగళూరు, హైదరాబాద్ విమానాశ్రయాలు 24 శాతానికి పైబడిన వృద్ధితో జోరులో ఉన్నట్టు పేర్కొన్నారు. ఆరోగ్యకరమైన ఆర్థిక వృద్ధి, ప్రైవేటు వినియోగం పెరుగుదల విమాన ప్రయాణాలకు ఊతం ఇచ్చే అంశాలని కూడా తెలిపింది.గత ఏడాది దేశంలో విమాన ప్రయాణికుల సంఖ్య 20 శాతం పెరిగిందని, 2011 నుంచి ఏర్పడిన సగటు కన్నా ఇది చాలా ఎక్కువ అని ఆ నివేదికలో తెలిపారు. 2016 సంవత్సరంలో విమాన ప్రయాణికుల సంఖ్యపరంగా జపాన్ను పక్కకు నెట్టి భారత మూడో స్థానంలోకి వచ్చింది. అమెరికా (71.9 కోట్లు), చైనా (43.6 కోట్లు) తర్వాత 10 కోట్ల ప్రయాణికులతో భారత మూడో స్థానంలో నిలిచింది. పెరుగుతున్న ప్రయాణికుల సంఖ్య దృష్ట్యా చూస్తే విస్తరణకు ఇంత భారీ మొత్తంలో నిధులు సమీకరించుకున్నప్పటికీ విమానాశ్రయాల ఆర్థిక వనరులపై ఎలాంటి ఒత్తిడి ఉండబోదని క్రిసిల్ తేల్చి చెప్పింది. ప్రయాణికుల నుంచి వసూలు చేసే యూజర్ ఫీజులు, విమానయాన సంస్థల నుంచి వసూలు చేసే పార్కింగ్ ఫీజులు, ఇతరత్రా ఫీజులు విమానాశ్రయాల రిస్క్ను తగ్గిస్తాయని పేర్కొంది. అలాగే నిర్వహణాపరమైన అంశాల వల్ల ఏర్పడే ప్రయోజనాలు కూడా రిస్క్ను తగ్గించే అంశాలని తేల్చి చెప్పింది. ఒకవేళ ప్రయాణికుల యూజర్ ఫీజుల్లో మార్పులేవైనా చోటు చేసుకున్నా వాటి వల్ల ఏర్పడే ఆదాయం నష్టాన్ని ప్రయాణికుల పెరుగుదల భర్తీ చేస్తుందని క్రిసిల్ రేటింగ్స్ డైరెక్టర్ మనీష్ గుప్తా అన్నారు.
mumbai: desamloni naalugu pedda praivetu vimaanaasrayaala saamarthyaanni penchadaaniki 27 vela kotla roopaayalu avasaram avutundani anchana. vaatilo hyderabad vimaanaasrayamto paatu newdhilly, mumbai, bengaluru vimaanaasrayaalunnaayi. ee naalugu vimaanaasrayaalloonu ippatike 90 saatam saamarthyaalu viniyogamloki vachaayani, perugutunna raddeeki deetugaa 2021 naatiki veetini vistarinchaalsi unnadani crisil taja nivedikalo telipindi. bhaarata vimana prayaaneekullo 55 saatam mandi ee naalugu vimaanaasrayaala dwarane rakapokalu saagistunnattu perkondi. ee naalugu vimaanaasrayaalanu bhavishyata avasaraalaku deetugaa vistarinchenduku 27 vela kotla roopaayalu avasaram avutundani crisil ratings president gurupreeta chhatwal telipaaru. naalugintilo dhilli, hyderabad airportulu gmr groop nirvahanaloonu, mumbai airportu jivike groop nirvahanaloonu unnaayi. bengaluru vimaanaasrayamlo 38 saatam vaataalu kenadaaku chendina kuberudu premvatsaku chendina fairfacs chetilonu, 26 saatam vaataalu jarmaneeki chendina seamens praajektu venchers gmbihech chetilonu unnaayi. ee vimaanaasrayamlo migata vaataalo 13 saatam airports adharity af india, karnaataka paarisraamika moulika vasatula abhivruddhi samstha chetilo undagaa 10 saatam vaataalu jivike groop chetilo unnaayi.bhari traphicto paatu aayaa vimaanaasrayaalaku raanunna aadaayaalanu kuudaa parigananaloki teesukunte vaati credit naanhyata aarogyavantamgaane unnattu aa samstha perkondi. naalugintiloonuu bengaluru, hyderabad vimaanaasrayaalu 24 saataaniki paibadina vruddhitho jorulo unnattu perkonnaru. aarogyakaramaina aardhika vruddhi, praivetu viniyogam perugudala vimana prayaanaalaku ootham iche amsaalani kuudaa telipindi.gatha edaadi desamlo vimana prayaanikula sankhya 20 saatam perigindani, 2011 nunchi erpadina sagatu kanna idhi chala ekkuva ani aa nivedikalo telipaaru. 2016 samvatsaramlo vimana prayaanikula sankhyaparamgaa japaannu pakkaku netti bhaarata moodo sthaanamloki vachindi. america (71.9 kotlu), chaina (43.6 kotlu) tarvaata 10 kotla prayaanikulatoe bhaarata moodo sthaanamlo nilichindi. perugutunna prayaanikula sankhya drishtya chuste vistaranaku inta bhari mottamlo nidhulu sameekarinchukunnappati vimaanaasrayaala aardhika vanarulapai elanti ottidi undabodani crisil telchi cheppindi. prayaanikula nunchi vasulu chese user feejulu, vimaanayaana samsthala nunchi vasulu chese parking feejulu, itaratra feejulu vimaanaasrayaala risknu taggistaayani perkondi. alaage nirvahanaaparamaina amsaala valla erpade prayojanaalu kuudaa risknu tagginche amsaalani telchi cheppindi. okavela prayaanikula user feejullo marpulevaina chotu chesukunna vaati valla erpade aadaayam nashtaanni prayaanikula perugudala bharti chestundani crisil ratings director maneesh gupta annaru.